Document ID: 32007R1186

REGULAMENTUL (CE) NR. 1186/2007 AL COMISIEI
din 10 octombrie 2007
privind modificarea anexei I la Regulamentul (CE) nr. 1788/2003 al Consiliului de stabilire a unei prelevări în sectorul laptelui și al produselor lactate, în ceea ce privește repartizarea între livrări și vânzări directe pentru România și Bulgaria
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1788/2003 al Consiliului din 29 septembrie 2003 de stabilire a unei prelevări în sectorul laptelui și al produselor lactate (1), în special articolul 6 alineatul (1) al șaselea paragraf,
întrucât:
(1)
În conformitate cu articolul 6 alineatul (1) din Regulamentul (CE) nr. 1788/2003, România și Bulgaria au prezentat Comisiei cifrele privind livrările și vânzările directe pentru 2006.
(2)
Conform cifrelor respective și ca urmare a evaluării efectuate de către Comisie, se impune adaptarea repartizării între livrări și vânzări directe stabilite în tabelul de la anexa I litera (f) din Regulamentul (CE) nr. 1788/2003 pentru România și Bulgaria.
(3)
Prin urmare, Regulamentul (CE) nr. 1788/2003 trebuie modificat în consecință.
(4)
Măsurile prevăzute în prezentul regulament sunt conforme cu avizul Comitetului de gestionare a laptelui și a produselor lactate,
ADOPTĂ PREZENTUL REGULAMENT:
Articolul 1
La anexa I litera (f) din Regulamentul (CE) nr. 1788/2003, tabelul se modifică după cum urmează:
1.
rândul pentru Bulgaria se înlocuiește cu următorul text:
Cantitățile de referință pentru livrări, tone
Cantitățile de referință pentru vânzări directe, tone
„Bulgaria
889 000
90 000”
2.
rândul pentru România se înlocuiește cu următorul text:
Cantitățile de referință pentru livrări, tone
Cantitățile de referință pentru vânzări directe, tone
„România
1 251 000
1 806 000”
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 octombrie 2007.

Labels: 18
17
6